Bestefar (album)

***Bestefar*** er et album av Øystein Sunde som ble utgitt 11. november 2016. Omslagsbildet ble tatt av Nina Ruud. Tittelen på albumet var et forslag fra bassist Olaf Kamfjord. I privatlivet ble Sunde bestefar for første gang sommeren 2016. Når Sunde og Ingrid Bjørnov har spilt konserter sammen, har de hatt med en avdeling kalt «Ymse». Der har de hatt anledning til å fremføre halvferdige ideer til hverandre og publikum. Noen av sangene fra «Ymse» ble ferdiggjort senere og inkludert på albumet.

To av sporene var innspilt til tidligere album. «Det må du bare huske på» kunne vært med på *[[Sånn er’e bare|Sånn er'e bare]]* (2005), mens «Sa dem» kunne vært med på *[[Meget i sløyd]]* (2008). Sunde følte begge sanger hadde forbedringspotensial med hensyn til tekstene, og følgelig ble ny vokal lagt på etter hvert som de fikk bedre tekst.

Albumet ble innspilt i:

* Rainbow Studio i Oslo i årene 2014–2016 med Jan Erik Kongshaug som lydtekniker (spor 1, 3, 4, 5, 6, 7, 8, 11, 12).
* Fagerborg Studio i Oslo i årene 2005–2008 med Per Sveinson som lydtekniker (spor 9 og 10).
* Snaxville Studio i Skogbygda i 2016 med Henrik Maarud som lydtekniker (spor 2).

## Sporliste

# «Du er på Youtube nå» (2:59)
# «Johnny B Goode på sjukehjem»  (3:40) (Johnny B. Goode av Chuck Berry)
# «Stussen på Tutten» (3:11)
# «Jeg hogger gjerne ved» (1:47)
# «Foggy Mountain Breakdown» (2:42) (Earl Scruggs)
# «Pertentlig i Bentley» (3:40)
# «Dødsbo» (2:48) («Dødsøt» av Ravi og DJ Løv)
# «Gamle halvveis glemte ord» (3:31)
# «Sa dem» (2:23)
# «Det må du bare huske på» (2:28)
# «Å, så deilig det skal bli» (3:39)
# «Fjøsprat» (1:59) (bonusspor)

## Medvirkende<small></small>
* Øystein Sunde: vokal, akustisk gitar, klassisk gitar, el-gitar og ukulele

### Bossanova musikere
* Tom Steinar Lund: klassisk gitar (spor 3, 7, 8)
* Sveinung Hovensjø: bass (spor 3, 7, 8, 10)
* Birger Mistereggen: perkusjon (spor 3, 7, 8)
* Knut Riisnæs: saksofon (spor 3)

### Meget i sløyd
* Olaf Kamfjord: bass (spor 2, 4, 5, 6, 7, 9, 11)
* Terje Kinn: banjo, kor (spor 5, 9)
* Øystein Fosshagen: fele (spor 5, 6, 9, 11); mandolin (spor 4, 6)
* Knut Hem: dobro, (spor 5, 9); trommer (spor 2, 6)
* Stein Bull-Hansen: mandolin (spor 9)

### Ekstra musikere
* Ingrid Bjørnov: vokal (duett med Sunde) (spor 6)
*Per Frydenlund: sopransaksofon (spor 1)
*Børre Frydenlund: tenorbanjo (spor 1)
*Christian Frank. bassaksofon (spor 1)
* Stian Carstensen: trekkspill (spor 5, 7); steel gitar (spor 6)
* Petter Baarli: el-gitar (spor 2)
* Reidar Larsen: piano (spor 2)
* Per Hillestad: trommer (spor 10)
* Kari Iveland: kor (spor 3, 7)
* Marian Lisland: kor (spor 3, 7)
*Jens Christian Bugge Wesseltoft: trekkspill (spor 10)

## Annet

*«Julekalenderen» og «Tordivelen og flua» ble begge innspilt i 2014, men kom ikke med på *Bestefar* albumet. I stedet ble de med på *[[Sanger som ikke rakk toget]]* (bonusalbum på samleboksen *[[Øystein Sundes samlede riller]]* i 2018).
* *Men DA må du ha* var tittelen på en forestilling som Sunde fremførte på Dizzie Showteater med oppstart i september 2010. En av sangene fikk samme tittel, men ble ikke med på albumet *Bestefar*. Derimot ble den publisert på Sundes offisielle Youtube kanal. Opptaket ble gjort 17. oktober 2010 i garderoben på Dizzie Showteater. «Men DA må du ha» ble også fremført i NRK programmet *[[Øystein Sunde: Meget i sløyd]]* (sendt 5. januar 2013). Sangens tekst tar for seg det faktum at dersom man skal kjøpe digitale varer, så må man som regel kjøpe ekstra utstyr og varer for at varen du i utgangspunktet hadde planer om å anskaffe, skulle fungere. Disse musikerne var involvert:
**Øystein Sunde: vokal, akustisk gitar
**Knut Hem: dobro
**Terje Kinn: mandolin, kor
**Olav Kamfjord: kontrabass, kor
**Einar Olav Larsen: fele, kor (Youtube-klippet fra 2010)
** Øystein Fosshagen: fele, kor (*Øystein Sunde: Meget i sløyd* programmet fra 2013)

## Utgaver
* Spinner Records – CD utgitt 2016
* Spinner Records – LP utgitt 2016

## Referanser


## Eksterne lenker
* Om albumet på Spinner
* Anmeldelse i Hamar Arbeiderblad